Document ID: /roh_data/filtered/fineweb-2-filterrobots_roh.jsonl.gz/22631

Il HCD ha fruntà ordaifer sin l'EHC Kloten. La partida ha cumenzà schlet per ils da Tavau. Gia en la quarta minuta ha Ekestahl Jonsson tutgà per ils da Kloten – 1:0 per la squadra indigena. Tavau sco era Kloten han silsuenter cumbattì ed il gieu è stà fitg equilibrà.
En la 25avla minuta ha Nordström pudì egualisar ad 1:1. Ma lura han Faille e Simic tutgà per Kloten en la 35avla e 39avla minuta – 3:1 suenter dus terzs.
Arttu Ruotsalainen ha en la 51avla minuta engrondì l'avantatg per Kloten e curt suenter ha Julian Schmutz tutgà per il HCD en la 54avla minuta. Il davos gol ha puspè Ruosalainen fatg – 5:2 è stà il resultat a la fin da la partida.
Ier ha il HCD pers a chasa cunter ils ZSC Lions cun 0:5.
Tabella hockey liga naziunala
Link tar Federaziun da hockey
Ils resultats dals ulteriurs gieus:
- ZSC Lions – Lausanne 5:4
- SCL Tigers – SC Rapperswil-Jona Lakers